
Ekološko kmetovanje ohranja čebele
profesor Joe Cummins*
Prosim, pošljite ta članek pristojnemu organu!
Za umiranje čebel je krivo dopolnjevanje pesticidov in čebeljih zajedavcev 
(http://www.i-sis.org.uk/honeyBeeOrganicFarming.php)

Leta 2007 je množično odmiranje medonosnih čebel po vsem svetu pritegnilo pozornost svetovne javnosti. Raziskava britanskega Inštituta za znanost v družbi je ugotovila, da so za množično odmiranje čebel krivi novi pesticidi, ki so bili pred kratkim dani v široko uporabo (s strupom BT za GS poljščine vred), in okužba čebel z glivicami(1, 2) (Parasitic Fungus and Honeybee Decline , Parasitic Fungi and Pesticides Act Synergistically to Kill Honeybees?; 35. št. revije Science in society). Nesmrtonosna (subletalna) količina neonikotinoidnega pesticida v kombinaciji z zajedavskimi glivicami postane smrtonosna za žuželčje rastlinske škodljivce. Kadar se glivični trosi, ki se najpogosteje uporabljajo kot naravno sredstvo v razpršilih in vabah, zmešajo z nesmrtonosno količino pesticida, se poveča uničevalna učinkovitost take raztopine, ki postane smrtonosna za žuželke. Enako velja za naravni BT-pesticid, ki tudi sinergično poveča smrtonosnost zajedavcev za žuželke.** 
(To pojasnilo je bilo poslano Evropskemu parlamentu(3) kot odgovor na pisno vprašanje.)
Lanskoletna odmiranja čebel so bila tako obsežna, da so javna občila začela uporabljati izraz »nastopila čebelja apokalipsa«.(4) Po navedbah ameriškega Ministrstva za kmetijstvo je tretjina živil, ki jih učlovek uživa, posredno ali neposredno pogojena s čebeljim opraševanjem. (5) Človekova prehrana bo osiromašena za večino sadja in mnoge vrste zelenjave, obenem pa se bo zmanjšala prireja mesa, ker bo zmanjkalo živalske krme.*** Predlansko zimo je propadlo 25 odstotkov čebel, lani 34.(6) 
Odmiranje se pripisuje propadanju čebeljih družin, ki ga zelo verjetno povzoča več dejavnikov. V krog glavnih krivcev so prišli pesticidi, zajedavci, sevanje telefonskih predajnikov (7-9) (Mystery of Disappearing Honeybees, Requiem for the Honeybee, Mobile Phones and Vanishing Bees, 34. št. revije SiS) in celo temperatura v satovju(10). Nesmrtonosna (subletalna) količina zadevnih pesticidov zmanjša odpornost čebel, zato jih lahko napadejo zajedavci. Poleg tega je motena zlasti njihova sposobnost orientacije v okolju, kjer nabirajo hrano, zato se veliko čebel ne vrne v svoje panje. 
Ekološki pridelovalci se ogibajo uporabi kemičnih pesticidov in ekološka pridelava ohranja več naravnega okolja, ki je naravni življenjski prostor za mnoge živali, zato površine v ekološki pridelavi nudijo čebelam zavetje pred pogubnostjo propadanja čebeljih družin. Znanstvene raziskave kažejo, da so poljedelske površine z ekološkimi poljščinami daleč najprimernejše okolje za čebele in tudi čmrlje.(11, 12) Pametno bi bilo ustvariti čim več ekoloških zavetij za čebele in sicer čim prej tem bolje.
Zaradi več ogljikovega dioksida v ozračju so zajedavci pogubnejši
Kar zadeva čebelje zajedavce, se je pred kratkim ugotovilo, da zelo znani zajedavec nosema ceranea v ZDA povzroča močno razširjeno in dolgotrajno okužbo medonosnih čebel.(13) Nosema c. se je pojavil tudi v Kanadi.(14) Za trose podobnega zajedavca, nosema apis, pa se je ugotovilo, da zvišana raven ogljikovega dioksida v ozračju pospešuje njihovo razmnoževanje, zato je v takem ozračju tudi smrtnost okuženih čebel večja.(15) Ali bo čebela zaradi vsezemeljskega segrevanja ozračja izgubila bitko z zajedavci?
Nesmrtonosnost (subletalnost) ubija potihoma
Nesmrtonosni insekticidi pa niso pogubni za čebele le zato, ker zmanjšujejo njihovo odpornost, pač pa verjetno zmanjšujejo tudi njihovo vonjalno in nabirateljsko sposobnost. Nedavna francoska raziskava je pokazala, da so se čebele, krmljene z beljakovino cry1Ab, ki je vsebovala nesmrtonosno količino bacila thuringiensis (strup, ki ga tvori koruza vrste MON810), slabše hranile ali (in) vonjale**** ter ustvarile tudi manj čebeljih pridelkov.(16) Na podoben način čebelam škodijo tudi neonokotinoidni pesticidi, ki se na veliko uporabljajo kot osnovni inskticid, saj je z njim neredko obdelano že seme(2). En tak insekticid, imidacloprid, je bil temeljito preskušen, zato je prepovedan. Za podoben neonikotinoidni insekticid, acetamiprid, se je ugotovilo, da slabi vonjalno sposobnost čebel, medtem ko kaže, da pesticid thiamethoxam ne vpliva na vedenje čebel.(17) Pogoj za pridobitev uporabnega dovoljenja za  pesticid bi obvezno moral vključevati tudi podatke o njegovem vplivu na vedenje čebel, sporne pesticide pa bi bilo treba takoj prepovedati. V Franciji se je vpeljalo ocenjevanje tveganosti nepršljivih osnovnih kemikalij (za obdelavo semen)(18), čeprav so predstavniki industrije, pričakovano, temu nasprotovali z utemeljitvijo, da bi morali imeti poskusi na prostem večjo težo kot pa preverjanje nesmrtonosnosti.(19) Zato je industrija v navezi z visokošolskimi profesorji izbrala 25 laboratorijskih raziskav, ki so pokazale, da niti strup BT niti beljakovina vrste cry1Ab ne škodujeta čebelam,(20) vendar se je njuna škodljivost ugotavljala le z umrljivostjo čebel zaradi njihove neposredne izpostavljenosti pesticidu, nič pa kako škodujeta fiziološkim sposobnostim čebel, kar lahko povzroči njihovo odmrtje. 
Na žalost vse kaže, da se tudi pristojni organi odzivajo podobno slabo in nestrokovno, ko je treba upoštevati dokaze o smrtonosnosti (subletalnosti) insekticidov ali pesticidov za čebele.
Če hočemo preprečiti odmiranje čebelje, se mora na široko vpeljati ekološka pridelava

Zaključek: nesmrtonosna količina pesticidov — z BT-biološkim pesticidom vred, namenjenim za gensko spremenjene poljščine, ki se gojijo na približno 30 odstotkih vseh obdelovalnih površin na svetu — moti orientacijsko sposobnost čebel, ki se zato vedejo neobičajno, zaradi zmanjšane odpornosti pa podlegajo okužbam. Pristojni organi se pri izdaji dovoljenj za široko uporabo neonikotinoidnih pesticidov za osnovno škropljenje omejujejo le na predpisovanje dovoljenih količin pesticidov, ki čebel ne ubijejo, pri tem pa se povsem zanemarjajo očitni dokazi, da nesmrtonosne količine pesticidov povečujejo pogubnost zajedavcev za žuželke. Prav lahko se zgodi, da bo sinergičnost pesticidov in okužb usodna za medonosne čebele. Povsem razumna bi bila prepoved uporabe vseh pesticidov, ki s svojim delovanjem povečujejo pogubnost okužb za čebele, iz istih ralogov pa bi bilo treba ukiniti tudi vse gensko spremenjene BT-poljščine. Jasno je, da bodo tovrstne težave izginile le s splošno usvojitvijo ekološkega, gensko neoporečnega kmetovanja.
(22. aprila 2007 predstavljeno britanskemu parlamentu na zagonski konferenci Food futures now: organic, sustainable & fossil fuel free /Nastopil čas ekološke pridelave hrane in trajnostnega razvoja brez naftnih goriv/)
junija ’08 poslovenil Mitja Fajdiga, izrazno izboljšal dr. Borut Preinfalk

* Profesor Joe Cummins, upokojeni zaslužni profesor genetike na Univerzi West Ontario, je eden najbolj znanih znanstvenikov, ki se zavzema za sonaravno pridelavo, zdravo hrano, človekovo zdravje in okolje. Preden je 1972 prišel na zahodnoontarijsko univerzo, je predaval genetiko na Univerzi Rutgers in Univerzi Washington, že od 1968 pa se ukvarja z okoljevarstvenimi vprašanji živega srebra, azbesta, PCB-jev, pesticidov, strupenih odpadkov in genskega inženiringa. Profesor Cummins je napisal več kot 200 znanstvenih in poljudno-izobraževalnih prispevkov. Živi v kanadskem Londonu v zvezni državi Ontario. Njegov elektronski naslov je � HYPERLINK "mailto:jcummins@uwo.ca" �jcummins@uwo.ca�. — dodal Mitja Fajdiga


** Našteti dejavniki ne učinkujejo pogubno le na čebele, temveč na vse žuželke, pojasnjuje dr. Borut Preinfalk, svetovalec na Nacionalnem veterinarskem inštitutu Veterinarske fakultete, Ljubljana.


*** V naravi pa bodo izginile številne divje rastlinske vrste, ki so tudi odvisne od čebeljega opraševanja, pojasnjuje  B. P.





**** Zmanjša se njihova sposobnost odkrivanja virov hrane v naravi in posledično količina vseh čebeljih pridelkov.








